Էջմիածին եւ Հադրութ քաղաքների միջեւ բարեկամության եւ համագործակցության պայմանագիրը ստորագրվել է 2010թ: Այս ընթացքում երկու քաղաքներն իրականացրել են համագործակցության եւ փորձի փոխանակման մի շարք ծրագրեր : Կապերի ամրապնդման եւ մշակութային փորձի փոխանակաման նպատակով կայացավ հերթական մշակութային փոխգործակցությունը: Էջմիածնի Սպիրիդոն Մելիքյանի անվան թիվ 2 երաժշտական դպրոցի ժողնվագարանի խումբը մշակութային փոխայցի շրջանակում գեղեցիկ համերգային ծրագրով հանդես եկավ Արցախի Հանրապետության Հադրութ եւ Մարտակերտ քաղաքներում: Համերգային ծրագրում ներառված են եղել հայկական-ժողովրդական ստեղծագործություններ: Եռօրյա այցի ընթացքում խումբը 2 համերգ է ունեցել: Իսկ էջմիածնեցի հյուրերի համար ելույթներով հանդես են եկել Հադրութի եւ Տողի արվեստի դպրոցի սաները: